महाराष्ट्र में कोरोना के मामले अब 14,43,409 तक पहुंचे, अब तक 38,084 लोगों ने गंवाई जान
महाराष्ट्र में कोरोना संक्रमण के मामले अब 15 लाख की ओर बढ़ रहे हैं। स्वास्थ्य विभाग के मुताबिक, रविवार को कोरोना से और 326 लोगों की मौत हो गई।
मुंबई: महाराष्ट्र में कोरोना संक्रमण के मामले अब 15 लाख की ओर बढ़ रहे हैं। रविवार को स्वास्थ्य अधिकारियों ने यह जानकारी दी। स्वास्थ्य विभाग के मुताबिक, रविवार को कोरोना से और 326 लोगों की मौत हो गई। इसके साथ राज्य में कोरोना से मरने वालों का आंकड़ा 38,084 तक जा पहुंचा।राज्य में 13,702 नए मामले आने के साथ संक्रमितों की कुल संख्या 14,43,409 हो गई। अब तक 11,49,603 मरीज ठीक हो चुके हैं। इस समय 255,281 सक्रिय मरीज हैं।गुजरात में कोरोना के 1,302 नए मामले, फिर 9 मौतेंवहीं, गुजरात में रविवार को कोराना संक्रमण के 1,302 नए मामले सामने आए। इसके साथ राज्य में संक्रमितों की कुल संख्या 1,42,700 हो गई। स्वास्थ्य विभाग के मुताबिक, फिर 9 संक्रमितों की मौत हो जाने से राज्य में कोरोना से मरने वालों की कुल संख्या 3,499 हो गई।रविवार को 1,246 मरीजों को डिस्चार्ज किया गया। राज्य में अब तक 1,22,365 कोरोना के मरीज ठीक हो चुके हैं और 16,836 सक्रिय मामले हैं।